K prílohe č. 2 k č. p. CPBB-OMTZ-2024/001992-002

Výzva na predloženie ponuky pre účely zistenia predpokladanej hodnoty zákazky

Dobrý deň,

verejný obstarávateľ Ministerstvo vnútra Slovenskej republiky realizuje prieskum trhu na predmet zákazky: „Zabezpečenie servisu a overenia elektronických váh“ pre Sekciu krízového riadenia MV SR, Kontrolné chemické laboratórium CO v Slovenskej Ľupči.

Za účelom stanovenia predpokladanej hodnoty zákazky si Vás dovoľujeme požiadať o predloženie cenovej ponuky prostredníctvom systému JOSEPHINE, v termíne do 29.05.2024 do 12,00 hod.

Opis predmetu zákazky

Názov zákazky: Zabezpečenie servisu a overenia elektronických váh pre Sekciu krízového riadenia MV SR, Kontrolné chemické laboratórium CO v Slovenskej Ľupči.

Spoločný slovník obstarávania (CPV): CPV 71600000-4 Služby v oblasti technického skúšania, technickej analýzy a technického poradenstva

Rozdelenie predmetu zákazky na časti: Predmet zákazky nie je rozdelený na časti.

Hlavné miesto dodania tovaru (služby):

Sekcia krízového riadenia MV SR, Kontrolné chemické laboratórium CO v Slovenskej Ľupči.

Predmetom zákazky je požiadavka na zabezpečenie servisu a overenia elektronických váh WA32 a RADWAG XA60/220 (viď špecifikáciu meradiel). KCHL CO v Slovenskej Ľupči používa pri analýzach vzoriek v bežnej laboratórnej praxi ako aj pri analýzach vzoriek zo zásahov v zmysle N MV č.125/2010 doma a v zahraničí ako Modul CBRN CO pri kvalitatívnom a kvantitatívnom stanovení nebezpečných látok aj rôzne štandardy roztokov, chemikálií a činidiel, pre prípravu ktorých je bezpodmienečne nutné vážiť rôzne množstvá s vysokou presnosťou – t. j. aspoň na 4 desatinné miesta. KCHL CO má 2 ks analytických váh (WA 32 a RADWAG XA60/220), ktoré sú pravidelne metrologicky overované a je k nim vystavený „Certifikát o overení“ platný 2 roky. Nakoľko „Certifikáty o overení“ sú platné do 13.7.2024, je nevyhnutné overenie vykonať v čo najkratšom čase.

Jediným kritériom na vyhodnotenie ponúk je celková najnižšia cena ako súčet cien za celý predmet obstarávania.

Cena za uvedenú službu musí byť uvedená ako cena bez DPH a cena s DPH. Ak uchádzač nie je platiteľom DPH, na túto skutočnosť v ponuke upozorní. Cena počas trvania zákazky bude pevná a konečná.

Výsledkom verejného obstarávania bude  objednávka na dodanie požadovaného množstva a predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Na základe písomne vystavenej objednávky bude vystavená faktúra, s minimálne 30 dňovou dobou splatnosti.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

Verejný obstarávateľ môže zaslať záväznú objednávku alebo uzatvoriť zmluvu so záujemcom, ktorého cenová ponuka, t. j. celková cena za predmet zákazky v EUR bez DPH bude najnižšia (z ponúk predložených v lehote na predkladanie ponúk), a za predpokladu, že spĺňa/splní všetky požiadavky verejného obstarávateľa uvedené v tejto výzve.

Súčasťou ponuky uchádzača musí byť v zmysle § 14 zákona č. 18/2018 Z. z. o ochrane osobných údajov a o zmene a doplnení niektorých zákonov jeho súhlas so spracovaním osobných údajov a čestné prehlásenie, že mu nebol udelený zákaz účasti vo verejnom obstarávaní (tlačivá sú v prílohe tejto výzvy).

Ponuku predkladajte len prostredníctvom systému JOSEPHINE.

S pozdravom

Mgr. Andrea Lačná

Ministerstvo vnútra Slovenskej republiky

Centrum podpory Banská Bystrica

9. mája 1, 974 86 Banská Bystrica

tel.: +421 961 60 5477, e-mail: andrea.lacna@minv.sk